S car wrappingom lahko polepimo osebna vozila, seveda pa se lahko tehnika polepitve vozil uporabi tudi na kombijih in tovornjakih. Ker so folije izjemno lahke, lahko s car wrappingom svoj styling izražamo tudi na motorjih.
Vse bolj popularen postaja tudi boat wrapping; ovijanje plovil v folijo. Če potrebuje vaš čoln pred poletjem malce obnove barve in svežine, je boat wrapping ena izmed ugodnih in hitrih rešitev za to. Polepitev čolna je vredna le tretjino cene barve, ki bi jo za obnovitev barve plovila odšteli sicer.
Seveda pa ni potrebe, da bi se pri wrappingu omejili na polepitev celotnega vozila. Poleg full wrappa, se lahko tako odločimo tudi za delno polepitev vozila, kjer polepimo le pokrov, strehe ali stranice vozila. Prav tako pa lahko s pomočjo wrappinga svoj styling izrazimo na manjših detajlih pri vozilu. Polepimo lahko samo kljuke, spojlerje, čelade, …